VLÁDA SLOVENSKEJ REPUBLIKY

NÁVRH

UZNESENIE VLÁDY SLOVENSKEJ REPUBLIKY

č. ...
z....

k analýze administratívnych kapacít pre programové obdobie 2007 – 2013
 v pôdohospodárstve

Číslo materiálu:

Predkladateľ: minister pôdohospodárstva

Vláda

A.	schvaľuje 
A.1.	Materiál „Analýza administratívnych kapacít pre programové obdobie
2007 – 2013“ v pôdohospodárstve 
A.2.	stav zamestnancov 967 k 1. 8. 2007 podieľajúcich sa na riadení a implementácii fondov ES v rezorte Ministerstva pôdohospodárstva SR, navýšenie stavu zamestnancov  podieľajúcich sa na riadení a implementácii fondov ES v rezorte Ministerstva pôdohospodárstva SR na 1110 pre rozpočtové obdobie 2008 – 2013, z toho 78 vytvorením nových zamestnaneckých miest, pričom 31 pre Ministerstvo pôdohospodárstva SR a 47 pre Pôdohospodársku platobnú agentúru.
Realizáciu navýšenia vyššie uvedených stavov administratívnych kapacít je potrebné vykonať so zohľadnením neobsadených pracovných miest a zohľadnením uznesenia vlády SR č.856/2006 – úlohy C.15 a bez nárokov na dodatočné prostriedky zo štátneho rozpočtu.

B.	ukladá
ministrovi pôdohospodárstva

B.1.	zabezpečiť pripravenosť administratívnych kapacít pre programové obdobie 2007 – 2013 aj s ohľadom na paralelnú implementáciu programového obdobia 2004 – 2006 v zmysle schváleného materiálu,

do 31.decembra 2007
		vykoná minister pôdohospodárstva

B.2.	Vypracovať a predložiť na rokovanie vlády SR aktualizáciu analýzy administratívnych kapacít pre programové obdobie 2007 – 2013 s ohľadom na ukončenie programového obdobia 2004 – 2006 a s ohľadom na výsledky reakreditácie Pôdohospodárskej platobnej agentúry.

do: 31. júla 2009
		vykoná minister pôdohospodárstva

ministrovi financií

B.3.	Výsledky analýzy zapracovať do rozpočtu 2008 pre kapitolu MP SR a následne aj do ďalších rokov so zohľadnením uznesenia vlády SR č. 856/2006 úlohy C 15

do : podľa časového harmonogramu spracovania rozpočtu na rok 2008.
	      vykoná minister financií